ภาษาไทย

สำคัญ: โดยการใช้เครื่อง iPhone, iPad หรือ iPod Touch (“อุปกรณ์ iOS”) ของท่าน ท่านตกลงที่จะผูกพันตามเงื่อนไขของ Apple และบุคคลภายนอกดังต่อไปนี้:

ก.     สัญญาให้ใช้สิทธิ์ซอฟต์แวร์ iOS ของ Apple 
ข.     คำบอกกล่าวจาก Apple 
ค.     ข้อกำหนดและเงื่อนไขเกี่ยวกับแผนที่ของ Google 
ง.     ข้อกำหนดและเงื่อนไขของ YouTube 

แอปเปิล  อิงค์.
สัญญาให้ใช้สิทธิ์ซอฟต์แวร์ iOS ของ Apple 
สิทธิ์ให้ใช้กับเครื่องเดี่ยว

โปรดอ่านสัญญาให้ใช้สิทธิ์ในซอฟต์แวร์นี้ (“การให้ใช้สิทธิ์”) อย่างรอบคอบก่อนใช้อุปกรณ์  iOS  หรือดาวน์โหลดซอฟต์แวร์อัพเดทกำกับการให้ใช้สิทธิ์นี้ โดยการใช้อุปกรณ์ iOS หรือดาวน์โหลดซอฟต์แวร์อัพเดทที่มาพร้อมกับการให้ใช้สิทธิ์นี้ ท่านตกลงที่จะผูกพันตามข้อกำหนดของการให้ใช้สิทธิ์นี้ หากท่านไม่ตกลงตามข้อกำหนดของการให้ใช้สิทธิ์นี้ ห้ามมิให้ใช้อุปกรณ์ iOS หรือดาวน์โหลดซอฟต์แวร์อัพเดท 

หากท่านได้ซื้ออุปกรณ์ iOS มาก่อนหน้า และไม่ตกลงตามข้อกำหนดของการให้ใช้สิทธิ์ ท่านอาจส่งคืนอุปกรณ์ iOS ให้กับร้านค้าของ Apple ภายในระยะเวลาการส่งคืน หรือให้แก่ผู้จัดจำหน่ายที่ได้รับอนุญาตที่ท่านได้ซื้ออุปกรณ์เพื่อขอรับเงินคืนก็ได้ ทั้งนี้ ภายใต้บังคับของนโยบายการคืนเงินของ Apple ซึ่งจะหาดูได้ที่ http://www.apple.com/legal/sales_policies/.

1. ทั่วไป
(ก) ซอฟต์แวร์ (รวมทั้งรหัสบู้ทรอม (Boot ROM) และซอฟต์แวร์ในตัวอื่นๆ) เอกสาร ตัวประสานเชื่อมต่อต่างๆ เนื้อหา ชุดแบบอักษร และข้อมูลใดๆ ที่มีมาพร้อมกับอุปกรณ์ iOS ของท่าน (“ซอฟต์แวร์ OS เดิม”) ซึ่งอาจจะมีการปรับปรุงให้เป็นปัจจุบันหรือเปลี่ยนโดยการเพิ่มลักษณะ ซอฟต์แวร์อัพเดท หรือซอฟต์แวร์กู้ระบบซึ่ง Apple จัดให้ (“ซอฟต์แวร์อัพเดท iOS”) ไม่ว่าจะในรูปของรอม หรือสื่ออื่นใดหรือแบบอื่นใด (ทั้งซอฟต์แวร์ iOS เดิมและซอฟต์แวร์อัพเดทของ iOS เรียกรวมกันว่า “ซอฟต์แวร์ iOS”) เป็นซอฟต์แวร์ที่บริษัท แอปเปิล อิงค์. (“Apple”) ให้ท่านใช้สิทธิ์ ไม่ได้ขายให้แก่ท่าน สำหรับใช้ตามข้อกำหนดของการให้ใช้สิทธิ์นี้ และ Apple ตลอดจนผู้ให้ใช้สิทธิ์ของ Apple ยังคงเป็นเจ้าของกรรมสิทธิ์ในตัวซอฟต์แวร์ iOS และสงวนสิทธิ์ทั้งปวงที่มิได้ให้ไว้แก่ท่านโดยชัดแจ้งซอฟต์แวร์

(ข) Apple อาจใช้ดุลพินิจ ในการจัดทำซอฟต์แวร์อัพเดท iOS ใดๆ ที่อาจออกมาในอนาคตสำหรับอุปกรณ์ iOS ของท่าน โดยที่ซอฟต์แวร์อัพเดท iOS (หากมี) อาจไม่รวมถึงรูปแบบการใช้งานของซอฟแวร์ทั้งหมดที่มีอยู่ในปัจจุบัน หรือรูปแบบการทำงานแบบใหม่ที่ Apple ได้ทำออกมาสำหรับอุปกรณ์ iOS รุ่นใหม่หรืออุปกรณ์ iOS แบบอื่นๆ โดยข้อความของสัญญาการให้ใช้สิทธินี้จะใช้บังคับกับซอฟต์แวร์ อัพเดท iOS ใดๆที่ได้จัดทำขึ้นโดย Apple ซึ่งจะถูกใช้แทนที่ และ/หรือ ถูกใช้เสริมกับผลิตภัณฑ์ iOS เดิม เว้นแต่ซอฟท์แวร์อัพเดท iOS ดังกล่าวจะมีสัญญาการให้ใช้สิทธิแยกต่างหาก ซึ่งในกรณีนี้ซอฟท์แวร์อัพเดท iOS นั้นๆ จะต้องอยู่ภายใต้สัญญาการให้ใช้สิทธิเฉพาะ

2. การใช้สิทธ์ที่ได้รับอนุญาตแล้วและข้อจำกัดในการใช้
(ก) ภายใต้บังคับข้อกำหนดและเงื่อนไขของการให้ใช้สิทธิ์นี้ ท่านได้รับอนุญาตอย่างจำกัดให้ใช้ซอฟต์แวร์ iOS กับอุปกรณ์ iOS ยี่ห้อ Apple เครื่องเดียว นอกจากที่อนุญาตไว้ในข้อ 2 (ข) ด้านล่างนี้ และเว้นแต่จะได้มีสัญญาแยกต่างหากระหว่างท่านกับ Apple การให้ใช้สิทธิ์นี้จะไม่อนุญาตให้ซอฟต์แวร์ iOS อยู่ในอุปกรณ์ iOS ยี่ห้อ Apple เกินคราวละหนึ่งเครื่อง และท่านจะกระทำการจัดจำหน่าย หรือทำให้มีซอฟต์แวร์ iOS บนเครือข่ายที่อุปกรณ์หลายเครื่องสามารถใช้ซอฟต์แวร์ได้ในเวลาเดียวกันมิได้ การให้ใช้สิทธิ์นี้ไม่ได้ให้สิทธิ์แก่ท่านในการใช้ตัวประสานเชื่อมต่ออันเป็นทรัพย์สินของ Apple และทรัพย์สินทางปัญญาอื่นๆในการออกแบบ การพัฒนา การผลิต การให้ใช้สิทธิ์หรือการจำหน่ายเครื่องมือและอุปกรณ์ของบุคคลภายนอก หรือแอพพลิเคชั่นซอฟต์แวร์ของบุคคลภายนอกสำหรับใช้กับอุปกรณ์ iOS สิทธิต่างๆ เหล่านั้นบางอย่าง Apple ได้ให้สิทธิ์ตามสัญญาการให้ใช้สิทธิ์ที่แยกต่างหาก สำหรับข้อมูลเพิ่มเติมเกี่ยวกับการพัฒนาเครื่องมือและอุปกรณ์ของบุคคลภายนอกอุปกรณ์ iOS โปรดอีเมลไปที่ madeforipod@apple.com สำหรับข้อมูลเพิ่มเติมเกี่ยวกับการพัฒนาซอฟต์แวร์แอพพลิเคชั่นสำหรับ iPad โปรดส่งอีเมลไปที่ devprograms@apple.com

(ข) ภายใต้บังคับข้อกำหนดและเงื่อนไขของการให้ใช้สิทธิ์นี้ ท่านได้รับอนุญาตอย่างจำกัดให้ดาวน์โหลดซอฟต์แวร์อัพเดท iOS ที่ Apple อาจมีให้สำหรับอุปกรณ์ iOS รุ่นของท่านเพื่ออัพเดทหรือกู้คืนซอฟท์แวร์ในอุปกรณ์ iOS ที่ท่านเป็นเจ้าของและควบคุมนั้น แต่การอนุญาตนี้จะไม่จำกัดการให้อนุญาตแก่ผู้อื่นด้วย การให้ใช้สิทธิ์นี้ ไม่อนุญาตให้ท่านอัพเดทหรือกู้คืนอุปกรณ์ iOS ที่ท่านไม่ได้เป็นเจ้าของและควบคุม และท่านจะแจกจ่ายหรือให้มีซอฟต์แวร์อัพเดท iOS บนเครือข่ายที่มีอุปกรณ์หลายเครื่อง หรือคอมพิวเตอร์หลายเครื่องสามารถใช้ได้ในเวลาเดียวกันไม่ได้ หากท่านได้ดาวน์โหลดซอฟท์แวร์อัพเดท iOS ลงบนคอมพิวเตอร์ของท่าน ท่านอาจทำสำเนาซอฟต์แวร์อัพเดท iOS ไว้ที่เครื่องคอมพิวเตอร์ของท่านก็ได้ในรูปแบบที่อ่านได้ด้วยเครื่องหรือเก็บไว้เพื่อสำรองใช้เท่านั้น โดยสำเนาสำรองใช้นั้นจะต้องรวมเอาลิขสิทธิ์หรือการแจ้งแสดงความเป็นเจ้าของที่มีอยู่ในต้นฉบับซอฟต์แวร์ iOS ทั้งหมดด้วย

(ค) ท่านจะลอกเลียนซอฟต์แวร์ iOS ไม่ได้ และท่านตกลงที่จะไม่ทำหรือให้คนอื่นทำการลอกเลียน (เว้นแต่จะได้รับอนุญาตโดยการให้ใช้สิทธิ์นี้อย่างชัดแจ้ง) กระจาย ทำวิศวกรรมย้อนกลับ แยกประกอบ หรือพยายามที่จะดึงรหัสข้อมูล หรือถอดรหัส หรือแก้ไข หรือสร้างงานอนุพันธุ์ของซอฟต์แวร์ iOS หรือการบริการใดๆ ที่ iOS จัดให้ หรือส่วนใดๆ ของ iPad (เว้นแต่และเท่าที่ข้อจำกัดข้างต้นนั้นจะถูกห้ามโดยกฎหมาย หรือเท่าที่ข้อกำหนดการให้ใช้สิทธิ์อันว่าด้วยการใช้ส่วนประกอบที่เป็น open-sourced ที่มีอยู่ในซอฟต์แวร์ iOSจะอนุญาต) ความพยายามกระทำเช่นนั้นเป็นการฝ่าฝืนสิทธิของ Apple และผู้ให้สิทธิ์ในซอฟต์แวร์ iOS ของ Apple

(ง) การเก็บเนื้อหาไว้ที่อุปกรณ์ iOS แสดงว่าท่านกำลังทำสำเนาดิจิตอลไว้ ในเขตปกครองบางแห่ง การทำสำเนาดิจิตอลโดยไม่ได้รับอนุญาตจากผู้ทรงสิทธิ์ก่อนเป็นการไม่ชอบด้วยกฎหมาย ซอฟต์แวร์ iOS อาจใช้ผลิตงานซ้ำได้เท่าที่การใช้ดังกล่าวจำกัดเฉพาะการผลิตซ้ำงานอันไม่มีลิขสิทธิ์ งานที่ท่านเป็นเจ้าของลิขสิทธิ์ หรืองานที่ท่านได้รับอนุญาตให้ผลิตซ้ำโดยถูกต้องตามกฎหมาย

(จ) ท่านตกลงใช้ซอฟต์แวร์ iOS และการบริการ (ตามที่ได้มีการแจกแจงไว้ในข้อ 5 ด้านล่างนี้) โดยถูกต้องตามกฎหมาย ซึ่งรวมถึงกฎหมายภายในของประเทศหรือของภูมิภาคที่ท่านอาศัยอยู่ หรือที่ท่านพำนักอยู่ในขณะที่ดาวน์โหลด หรือใช้ซอฟต์แวร์ iOS และบริการ

(ฉ) การใช้งานและการเข้าถึงรูปแบบการใช้งานเฉพาะของซอฟท์แวร์ iOS และการบริการเฉพาะ (ตามที่ระบุในข้อ 5) นั้นอาจมีการกำหนดให้ท่านลงทะเบียนชื่อผู้ใช้(Username) และรหัสพาสเวิร์ด (Password) ที่มีความเฉพาะเจาะจง หรือที่รู้จักในนาม Apple ID นอกจากนี้ ท่านรับทราบว่ารูปแบบการใช้งานเฉพาะและการบริการหลายอย่างของซอฟท์แวร์ iOS จะส่งผ่านข้อมูลและอาจส่งผลกระทบต่อค่าใช้จ่ายของแผนข้อมูลของท่าน และท่านจะเป็นผู้รับผิดชอบค่าใช้จ่ายใดๆ ที่เกิดขึ้น สำหรับข้อมูลเพิ่มเติม โปรดขอรับคำปรึกษาได้จาก คู่มือการใช้งาน (User Guide) สำหรับอุปกรณ์ iOS ของท่าน

3. การโอน  ท่านจะให้เช่า ให้ยืม ขาย จำหน่ายต่อ หรือให้ใช้สิทธิ์ช่วงซอฟต์แวร์ iOS ไม่ได้ แต่ท่านอาจทำการโอนถาวรทีเดียวซึ่งสิทธิ์ทั้งหมดจากการให้ใช้สิทธิ์ใน iOS ให้แก่อีกฝ่ายหนึ่ง ด้วยการโอนกรรมสิทธิ์ในอุปกรณ์ iOS  ของท่านได้ โดยที่ (ก) การโอนนั้นจะต้องรวมทั้งอุปกรณ์ iOS ของท่านและซอฟต์แวร์ iOS นั้นของท่านทั้งหมด รวมทั้งชิ้นส่วนประกอบทั้งหมด สื่อต้นฉบับ  วัสดุสิ่งพิมพ์ และการให้ใช้สิทธิ์นี้ด้วย (ข) ท่านจะต้องไม่เก็บสำเนาซอฟต์แวร์ iOS ใดๆ ไว้ ไม่ว่าทั้งหมดหรือบางส่วน รวมถึงสำเนาต่างๆ ที่เก็บไว้ในเครื่องคอมพิวเตอร์ หรือเครื่องมือเก็บอื่นๆ และ (ค) ฝ่ายที่รับโอนซอฟต์แวร์ iOS อ่านและตกลงที่จะรับข้อกำหนดและเงื่อนไขของการให้ใช้สิทธิ์นี้ 

4. ยินยอมให้ใช้ข้อมูล
(ก) ข้อมูลเชิงวินิจฉัย และข้อมูลการใช้งาน โดยหากท่านเลือกให้มีการเก็บรวบรวมข้อมูลเชิงวินิจฉัยและข้อมูลการใช้ งาน ท่านตกลงว่า Apple ตลอดจนบริษัทย่อยและตัวแทน อาจรวบรวม เก็บรักษา ประมวลผล และใช้ข้อมูลเชิงวินิจฉัย ข้อมูลทางเทคนิค การใช้ และข้อมูลที่เกี่ยวข้อง ซึ่งรวมถึงโดยไม่จำกัดเฉพาะสารสนเทศเกี่ยวกับอุปกรณ์ iOS คอมพิวเตอร์ ซอฟต์แวร์ระบบและแอพพลิเคชั่นซอฟต์แวร์รวมทั้งอุปกรณ์พ่วงของท่าน ซึ่งเก็บรวบรวมเป็นระยะ เพื่ออำนวยความสะดวกแก่การจัดหาซอฟต์แวร์อัพเดท การสนับสนุนผลิตภัณฑ์ และการบริการอื่นๆ (ถ้ามี) อันเกี่ยวกับซอฟต์แวร์ iOS และเพื่อตรวจสอบการปฏิบัติตามข้อกำหนดของการให้ใช้สิทธิ์นี้  Apple จะใช้สารสนเทศนี้เท่าที่ เก็บไว้ ในรูปแบบที่ไม่ได้ระบุตัวท่านเป็นการเฉพาะเจาะจง เพื่อพัฒนาผลิตภัณฑ์ของบริษัท หรือเพื่อให้บริการหรือเทคโนโลยีต่างๆ แก่ท่านหากท่านได้เลือกให้มีการเก็บรวบรวมข้อมูลแล้วโดยได้เปิด Location Services ไว้ พื้นที่ที่อุปกรณ์ของท่านติดตั้งอยู่นั้นอาจถูกส่งไปเพื่อช่วยให้ Àppleวิเคราะห์ปัญหาในการทำงานของโทรศัพท์เคลื่อนที่หรือโทรศัพท์ไร้สาย (อาทิ สัญญาณโทรศัพท์เคลื่อนที่ที่แรงหรืออ่อนในบางพื้นที่) และเพื่อช่วยให้หุ้นส่วนของ Apple หรือผู้พัฒนาซึ่งเป็นบุคคลภายนอกได้พัฒนาซอฟท์แวร์ ฮาร์ดแวร์ และการบริการที่ถูกออกแบบมาเพื่อให้ใช้กับสินค้าของ Apple ให้ดียิ่งขึ้น Apple อาจจัดทำส่วนย่อยของข้อมูลเชิงวินิจฉัย ซึ่งมีความเกี่ยวข้องกับซอฟท์แวร์ ฮาร์ดแวร์ และ/หรือ การบริการของหุ้นส่วน หรือผู้พัฒนา ตราบใดที่ข้อมูลเชิงวินิจฉัยนั้นอยู่ในรูปแบบที่ไม่ได้ระบุตัวท่านเป็นการเฉพาะเจาะจง

(ข) ข้อมูลเชิงพื้นที่ Apple ตลอดจนหุ้นส่วนและผู้รับอนุญาตให้ใช้สิทธิ์อาจให้บริการผ่านอุปกรณ์ iOS ของท่านโดยใช้สารสนเทศของพื้นที่  ในการให้ และการพัฒนาบริการนี้ ในพื้นที่ที่ให้บริการได้ Apple และหุ้นส่วนของ Apple อาจส่ง รวบรวม เก็บรักษา ประมวลผล และใช้ข้อมูลเชิงพื้นที่ของท่านได้ ซึ่งรวมทั้งพื้นที่ทางภูมิศาสตร์ที่เป็นเวลาจริง ของอุปกรณ์ iOS ข้อมูลความเร็วของการเดินทางบนท้องถนน และการสอบถามเพื่อค้นหาพื้นที่ด้วย  ข้อมูลเชิงพื้นที่ และการสอบถามที่ Apple รวบรวมจะรวบรวมไว้ในรูปที่ไม่ระบุรูปพรรณของท่านและ Apple ตลอดจนหุ้นส่วนและผู้รับอนุญาตให้ใช้สิทธิ์อาจนำไปใช้ในการจัดหา และพัฒนาผลิตภัณฑ์และให้บริการเชิงพื้นที่ได้ ในการใช้บริการเชิงพื้นที่ใดๆ  บนอุปกรณ์ OS ของท่าน ท่านตกลงและยินยอมให้ Apple ตลอดจนหุ้นส่วนและผู้รับอนุญาตให้ใช้สิทธิ์ ส่ง รวบรวม เก็บรักษา ประมวลผล และใช้ข้อมูลเชิงพื้นที่ และการสอบถามของท่าน เพื่อจัดหา และพัฒนาผลิตภัณฑ์และให้บริการเชิงพื้นที่ และผลิตภัณฑ์และการบริการด้านการจราจรบนท้องถนน ท่านอาจถอนความยินยอมนี้เมื่อใดก็ได้ โดยการไม่เลือกใช้บริการการใช้งานเชิงพื้นที่หรือ ไปที่บริการเชิงพื้นที่ (Location Services) บนอุปกรณ์ OS ของท่าน และปิดการให้บริการเชิงพื้นที่ทั่วโลก (global Location Services) หรือปิดพื้นที่เฉพาะ (individual location) ของแต่ละรายการที่รับรู้พื้นที่บนเครื่อง iOS ของท่าน  การไม่ใช้บริการเชิงพื้นที่นี้ การทำให้ลักษณะเชิงพื้นที่เหล่านี้ใช้งานไม่ได้ จะกระทบเฉพาะฟังก์ชั่นเชิงพื้นที่เท่านั้น จะไม่กระทบต่อฟังก์ชั่นการทำงานอื่นใดที่ไม่เกี่ยวข้องกับการให้บริการเชิงพื้นที่ของเครื่อง iOS ของท่าน  ขณะใช้แอพพลิเคชั่นหรือบริการของบุคคลภายนอกบนเครื่อง iOS ซึ่งใช้หรือให้ข้อมูลเชิงพื้นที่ ท่านจะต้องปฏิบัติตามข้อกำหนดและนโยบายรักษาข้อมูลส่วนบุคคลของบุคคลภายนอกนั้นในส่วนที่เกี่ยวข้องกับการใช้ข้อมูลเชิงพื้นที่โดยใช้แอพพลิเคชั่นหรือบริการของบุคคลภายนอก ซึ่งท่านพึงตรวจสอบข้อกำหนดและนโยบายดังกล่าวด้วย

(ค) Siri และการใช้งานแบบออกคำสั่ง (Dictation) รูปแบบการใช้งาน Siri และการใช้งานแบบออกคำสั่งของซอฟต์แวร์ iOS อาจมิได้ถูกจัดทำขึ้นในทุกภาษาหรือในทุกภูมิภาค และรูปแบบการใช้งานอาจแตกต่างกันไปตามแต่ละภูมิภาค โดยในกรณีที่อุปกรณ์ iOS  ของท่านรองรับการทำงานทั้งหมดหรือบางส่วนของ Siri และหรือการใช้งานแบบออกคำสั่ง  รูปแบบการใช้งานเหล่านี้อาจอนุญาตให้ท่านร้องขอ สั่งการ และหรือใช้ เสียงของท่านเป็นตัวกลางการออกคำสั่งเพื่อบันทึกข้อความลงในอุปกรณ์ เมื่อท่านใช้ Siriหรือการใช้งานแบบออกคำสั่ง สิ่งที่ท่านพูดจะถูกส่งไปที่ Apple เพื่อทำการแปลงสิ่งที่ท่านพูดเป็นข้อความตัวอักษร และ เพื่อให้ Siri ดำเนินการตามที่ท่านได้ร้องขอ อุปกรณ์ของท่านจะส่งข้อมูลอื่นๆไปที่ Apple ด้วย เช่น ชื่อจริงและชื่อเล่นของท่าน ชื่อและชื่อเล่นอื่นๆ และความสัมพันธ์กับตัวท่าน (อาทิ “พ่อของฉัน”) ที่ปรากฏอยู่ในสมุดโทรศัพท์ของท่าน และรายชื่อเพลงที่เก็บรวบรวมไว้ (เรียกรวมกันว่า “ข้อมูลผู้ใช้”) โดยข้อมูลทั้งหมดนี้จะถูกใช้เพื่อช่วยให้ Siri และการใช้งานแบบออกคำสั่ง เข้าใจท่านมากขึ้นและจดจำในสิ่งที่ท่านพูดได้ ข้อมูลดังกล่าวจะไม่เชื่อมโยงกับข้อมูลอื่นๆที่ Apple อาจมีอยู่จากการใช้บริการอื่นๆของ Apple โดยการใฃ้งาน Siri หรือการใช้งานแบบออกคำสั่งนั้น ท่านตกลงและยินยอมให้ Apple ตลอดจนบริษัทย่อยและตัวแทน ส่งผ่านข้อมูล เก็บรวบรวมข้อมูล เก็บรักษาข้อมูล ประมวลผล และนำข้อมูลไปใช้ รวมถึงเสียงของท่านที่ได้ถูกป้อนเข้าไปในอุปกรณ์  และข้อมูลผู้ใช้ เพื่อการจัดเตรียมและพัฒนา Siri การใช้งานแบบออกคำสั่งและผลิตภัณฑ์และการบริการอื่นๆ ของ Apple ให้ดียิ่งขึ้น 

หากท่านได้เปิด Location Services ไว้ พื้นที่ของอุปกรณ์ iOS ของท่านในขณะที่ท่านทำการร้องขอไปที่ Siri อาจถูกส่งไปที่ Apple เพื่อช่วยให้ Siri พัฒนาความแม่นยำในการตอบสนองต่อคำร้องขอข้อมูลของตำแหน่งที่ท่านร้องขอ ท่านอาจปิดการใช้งานฟังก์ชั่นระบบบอกตำแหน่งของ Siri ได้โดยการไปที่ Location Services ในเมนูการตั้งค่า ของอุปกรณ์ iOS ของท่านและทำการปิดการตั้งค่าพื้นที่ส่วนบุคคลสำหรับ Siri ส่วนการใช้งานแบบออกคำสั่งนั้นไม่ใช่ระบบบอกตำแหน่ง 

Siri ยังอนุญาตให้ท่านใช้งานกับอุปกรณ์ iOS ของท่านโดยไม่มีความจำเป็นต้องปลดล็อก หากท่านได้ตั้งรหัสผ่านที่อุปกรณ์ iOS ของท่านและต้องการที่จะป้องกันการใช้งาน Siri จากหน้าจอที่ล็อกอยู่ ท่านสามารถไปที่เมนูตั้งค่า (Settings) และไปที่ทั่วไป (General)  และไปที่การล็อกรหัสผ่าน (Passcode Lock) และเปลี่ยนการใช้งาน Siri ให้เป็น “ปิด” (Off)

ท่านยังสามารถปิดการใช้งาน Siri และการใช้งานแบบออกคำสั่งทั้งหมดพร้อมกันในเวลาใดก็ได้อีกด้วย โดยจะต้องทำผ่านอุปกรณ์ iOS ที่รองรับทั้งการใช้งาน Siri และการใช้งานแบบออกคำสั่ง โดยการเปิดเมนูตั้งค่า (Settings) และไปที่ทั่วไป(General), และไปที่ Siri และเลื่อนปุ่มสวิชท์ Siri ไปที่ “ปิด” (off) หากอุปกรณ์ iOS ของท่านรองรับเพียงการใช้งานแบบออกคำสั่งเท่านั้น ให้ท่านเปิดเมนูตั้งค่า (Settings) และไปที่ทั่วไป (General) และไปที่แป้นพิมพ์ (Keyboard) และเลื่อนปุ่มสวิชท์การใช้งานแบบออกคำสั่งไปที่ “ปิด” (Off) ท่านอาจจำกัดความสามารถในการใช้งานของ Siri หรือการใช้งานแบบออกคำสั่งภายใต้การจำกัดการตั้งค่า (Restriction Setting)ก็ได้

(ง) FaceTime หรือรูปแบบการใช้งานการเรียกวีดิโอ FaceTime ของซอฟท์แวร์ iOS (“FaceTime”) นั้นจะต้องมีการเชื่อมต่อเข้ากับอินเตอร์เน็ต และอาจจะไม่มีการให้บริการในทุกประเทศ หรือทุกภูมิภาค โดยในการใช้งาน FaceTime นั้นท่านจะต้องปฏิบัติตามข้อ 2 (จ) ข้างต้น ในการตั้งค่าการใช้งาน FaceTime และการริเริ่มการใช้และรับการเรียกวีดิโอ FaceTime ระหว่างท่านและผู้ใช้ FaceTime คนอื่นๆนั้น ทั้งนี้อุปกรณ์ iOS และบัญชีของท่านจะถูกกำหนดให้ได้รับการระบุลักษณะที่เฉพาะเจาะจง โดยการระบุลักษณะดังกล่าว อาจรวมถึงอีเมลของท่าน ข้อมูล Apple ID ที่ท่านได้ให้ไว้กับ Apple การระบุลักษณะเฉพาะของฮาร์ดแวร์สำหรับอุปกรณ์ iOS ของท่านและเบอร์โทรศัพท์ iPhone ของท่าน โดยการใช้ซอฟท์แวร์ iOS นี้ ท่านตกลงว่า Apple อาจส่งผ่านข้อมูล เก็บรวบรวมข้อมูล เก็บรักษาข้อมูล ประมวลผล และใช้การระบุลักษณะเฉพาะนี้เพื่อวัตถุประสงค์ในการจัดทำและพัฒนารูปแบบการใช้งาน FaceTime ท่านเข้าใจว่าเบอร์โทรศัพท์ iPhone ของท่าน จะถูกแสดงต่อบุคคลอีกฝ่ายในการเรียกวีดิโอ (แม้ว่าท่านจะบล็อก (Block) หมายเลขไว้แล้วก็ตาม) หรืออีเมลแอดเดรสของท่านอาจถูกแสดง ซึ่งจะขึ้นอยู่กับการตั้งค่าที่ท่านได้เลือกไว้ หากท่านใช้ iPad หรือ iPod Touch ที่สามารถใช้งาน FaceTime ได้ อีเมลแอดเดรสของท่านจะถูกแสดงต่อบุคคลอีกฝ่ายหนึ่งในการเรียกวีดิโอ ท่านอาจปิดการใช้งานการเรียกวีดิโอ FaceTime ได้ โดยการไปที่การตั้งค่า FaceTime บนอุปกรณ์  iOS ของท่าน และปิดการใช้ หรือไปที่การตั้งค่าการจำกัดการใช้ (Restrictions) และทำให้การจำกัดการใช้งานการเรียกวีดิโอ FaceTime สามารถใช้งานได้
 
(จ) iMessage หรือการใช้งานประเภทข้อความของซอฟท์แวร์ iOS (“iMessage”) นั้นอาจจะไม่มีการให้บริการในทุกประเทศ หรือทุกภูมิภาค โดยในการใช้งาน iMessage นั้นท่านจะต้องปฏิบัติตามข้อ 2 (จ) ข้างต้นในการตั้งค่าการใช้งาน iMessage และการริเริ่มการส่งและรับข้อความ iMessages  ระหว่างท่านและผู้ใช้อุปกรณ์ iOS คนอื่นๆ นั้น อุปกรณ์ iOS และบัญชีของท่านจะถูกกำหนดให้ได้รับการระบุลักษณะที่เฉพาะเจาะจง โดยการระบุลักษณะดังกล่าว อาจรวมถึงอีเมลของท่าน ข้อมูล Apple ID ที่ท่านได้ให้ไว้กับ Apple การระบุลักษณะเฉพาะของฮาร์ดแวร์สำหรับอุปกรณ์ iOS ของท่านและเบอร์โทรศัพท์ iPhone ของท่าน โดยการใช้ซอฟท์แวร์ iOS นี้ ท่านตกลงว่า Apple อาจส่งผ่านข้อมูล เก็บรวบรวมข้อมูล เก็บรักษาข้อมูล ประมวลผล และใช้การระบุลักษณะเฉพาะนี้เพื่อวัตถุประสงค์ในการจัดทำและพัฒนาการบริการ iMessage โดยการใช้บริการ iMessage นี้กำหนดให้ต้องมี Wi-Fi หรือมีการเชื่อมต่อข้อมูลของโทรศัพท์เคลื่อนที่ เพื่ออำนวยความสะดวกในการรับส่งข้อมูล iMessages และเพื่อช่วยให้ท่านสามารถเก็บรักษาข้อความบทสนทนาที่ส่งมายังอุปกรณ์ของท่าน ทั้งนี้ Apple อาจเก็บข้อมูลของท่านในรูปแบบรหัสในระยะเวลาที่จำกัด หากข้อความของท่านไม่สามารถถูกส่งในรูปแบบ iMessage ได้ ข้อความของท่านจะถูกส่งในรูปแบบข้อความ SMS หรือ MMS โดยคิดค่าส่งตามอัตราการการใช้บริการ ท่านเข้าใจว่าเบอร์โทรศัพท์ iPhone ของท่าน จะถูกแสดงต่อบุคคลอีกฝ่ายในการเรียกวีดิโอ (แม้ว่าท่านจะบล็อก (Block) หมายเลขไว้แล้วก็ตาม) หรืออีเมลแอดเดรสของท่านอาจถูกแสดง ซึ่งจะขึ้นอยู่กับการตั้งค่าที่ท่านได้เลือกไว้ หากท่านใช้ iPad หรือ iPod Touch ที่สามารถใช้งาน iMessage ได้ อีเมลแอดเดรสของท่านจะถูกแสดงต่อบุคคลอีกฝ่ายหนึ่ง ท่านอาจปิดการใช้งานการบริการ iMessage ได้ โดยการไปที่การตั้งค่า Messages บนอุปกรณ์  iOS ของท่าน 

(ฉ) Photo Stream โดยการใช้งาน Photo Stream ของ iCloud นั้น ท่านตกลงว่า Apple อาจเก็บรูปถ่ายที่อยู่ในอุปกรณ์ iOS ของท่าน หรือที่ถูกอัพโหลดจากคอมพิวเตอร์ของท่านในระยะเวลาที่จำกัด และอาจส่งรูปภาพดังกล่าวไปที่อุปกรณ์ iOS ของ Apple เครื่องอื่นๆโดยอัตโนมัติ หรือส่งไปที่เครื่องคอมพิวเตอร์อื่นใดที่ได้เปิดการใช้งาน Photo Stream โปรดระลึกว่าการเก็บรูปภาพในแต่ละคราวอาจมีจำนวนจำกัด และรูปภาพเก่าๆ จะถูกลบทิ้งโดยอัตโนมัติจาก Photo Stream เป็นระยะๆ รูปภาพที่ท่านต้องการที่จะเก็บไว้จะต้องถูกเก็บไว้ที่ Camera Roll อัลบั้มอื่น หรือในเครื่องคอมพิวเตอร์ของท่าน ความละเอียดของภาพอาจแตกต่างกันขึ้นอยู่กับอุปกรณ์ที่ใช้ดาวน์โหลดรูปภาพ หากท่านไม่ประสงค์จะใช้งาน Photo Stream ท่านอาจปิดการใช้งาน Photo Stream ในอุปกรณ์ iOS ทั้งหมดของท่าน หรือในเครื่องคอมพิวเตอร์ที่มีการเปิดใช้ Photo Stream และการใช้งาน Photo Stream ทั้งหมดจะอยู่ภายใต้ข้อกำหนดและเงื่อนไขของสัญญาฉบับนี้และข้อกำหนดและเงื่อนไขของ iCloud ตามที่ปรากฎอยู่ใน http://www.apple.com/legal/icloud/ww/

(ช) การโฆษณาโดยอาศัยความสนใจ Apple อาจจัดให้มีการโฆษณาโดยอาศัยความสนใจบนมือถือให้แก่ท่าน หากท่านไม่ต้องการรับโฆษณาที่เกี่ยวข้องบน iOS ของท่าน ท่านเลือกไม่รับก็ได้โดยเข้าไปยังลิงค์นี้บน iOS ของท่าน http://oo.apple.com  หากท่านเลือกไม่รับ ท่านจะยังคงได้รับโฆษณาบนมือถือต่อไปด้วยจำนวนเดียวกัน แต่อาจจะเกี่ยวข้องน้อยกว่าเนื่องจากเป็นโฆษณาที่ไม่ได้อยู่ในความสนใจของท่าน ท่านอาจจะยังเห็นโฆษณาที่เกี่ยวกับเนื้อหาในหน้าเว็บหรือในแอพพลิเคชั่น หรือในข้อมูลที่มิใช่ข้อมูลส่วนตัวอื่นอยู่ การเลือกไม่รับนี้ใช้เฉพาะกับบริการทางโฆษณาของ Apple เท่านั้น และไม่กระทบการโฆษณาโดยอาศัยความสนใจจากเครือข่ายการโฆษณาอื่นๆ
 
(ซ) ข้อมูลของท่านจะได้รับการปฏิบัติตามนโยบายความเป็นส่วนตัวของ Apple (Apple Privacy Policy) อยู่เสมอ ซึ่งถูกรวมเข้าไว้โดยการอ้างถึงการให้ใช้สิทธิ์นี้ และสามารถหาดูได้ที่ www.apple.com/privacy/

5. บริการและข้อมูลของบุคคลภายนอก
(ก) ซอฟต์แวร์ OS ทำให้สามารถเข้าถึง iTunes StoreApp Store Game Center iCloud ของ Apple และการบริการอื่นๆ ของ Apple และของบุคคลภายนอก ซึ่งรวมทั้งเว็บไซต์ต่างๆ (รวมกันและแยกกันเรียกว่า “บริการ”) ได้ การบริการดังกล่าวอาจมิได้จัดให้ทุกภาษาหรือในทุกประเทศก็ได้ การใช้บริการนี้จะต้องเข้าอินเทอร์เน็ต และในการใช้บริการบางอย่าง ซึ่งอาจจำต้องใช้ Apple ID ของท่าน ท่านอาจจำต้องยอมรับข้อกำหนดเพิ่มเติม และอาจต้องชำระค่าธรรมเนียมเพิ่มเติม โดยที่การใช้ซอฟต์แวร์นี้ในส่วนที่เกี่ยวกับ Apple ID บัญชี  iTunes Store บัญชี  Game Center หรือบัญชี iCloud ถือว่าท่านตกลงตามข้อกำหนดและเงื่อนไขของบัญชีนั้นๆ เช่นข้อกำหนดและเงื่อนไขของ iTunes Store หรือข้อกำหนดและเงื่อนไขของ Game Center ฉบับล่าสุด ซึ่งท่านอาจเข้าไปดูได้ที่ http://www.apple.com/legal/itunes/ww/ หรือข้อกำหนดและเงื่อนไขของ iCloud ซึ่งท่านอาจเข้าไปดูได้ที่ http://www.apple.com/legal/icloud/ww/ ตามลำดับ

(ข) หากท่านลงทะเบียนเพื่อใช้งาน iCloud ท่านอาจเข้าถึง รูปแบบการใช้งาน iCloud บางประเภท เช่น “Back Up” และ “Find My iPhone” ได้โดยตรงจาก ซอฟท์แวร์ iOS ทั้งนี้ ท่านทราบดีและตกลงว่าการใช้งาน iCloud ของท่าน และรูปแบบการใช้งานดังกล่าวนี้จะอยู่ภายใต้ข้อกำหนดและเงื่อนไขล่าสุดของการบริการ iCloud ซึ่งท่านอาจเข้าไปดูได้ที่ http://www.apple.com/legal/icloud/ww/ 

(ค) ท่านเข้าใจว่า โดยการใช้บริการใดๆ ท่านอาจจะพบกับเนื้อหาที่อาจถือว่าหยาบคาย ไม่เหมาะสม หรือน่ารังเกียจ ซึ่งจะจัดเป็นเนื้อหาที่ใช้ภาษาที่ชัดแจ้งหรือไม่ก็ได้ และเข้าใจว่าผลของการค้นหาหรือการใส่ URL เฉพาะเข้าไป อาจเชื่อมต่อไปยังหรืออ้างไปถึงข้อมูลที่น่ารังเกียจโดยอัตโนมัติ หรือโดยไม่ตั้งใจก็ได้ อย่างไรก็ตาม ท่านตกลงที่จะใช้บริการด้วยความเสี่ยงของท่านเองฝ่ายเดียว และ Apple ไม่มีความรับผิดต่อท่านสำหรับเนื้อหาที่อาจพบว่าหยาบคาย ไม่เหมาะสม หรือน่ารังเกียจ

(ง) บริการบางอย่างอาจแสดง มี หรือให้เนื้อหา ข้อมูล สารสนเทศ แอพพลิเคชั่น หรือข้อมูลต่างๆ จากบุคคลภายนอก (“ข้อมูลของบุคคลภายนอก”) หรือให้เชื่อมต่อไปยังเว็บไซต์ของบุคคลภายนอกบางเว็บไซต์ โดยการใช้บริการ ท่านยอมรับและตกลงว่า  Apple ไม่รับผิดชอบต่อการตรวจสอบหรือประเมินเนื้อหา ความถูกต้อง ความครบถ้วน ความเหมาะแก่เวลา ความสมบูรณ์ การปฏิบัติตามลิขสิทธิ์ ความถูกต้องตามกฎหมาย ความเหมาะสม คุณภาพหรือลักษณะอื่นใดของข้อมูลหรือเว็บไซต์ของบุคคลภายนอกนั้น  Apple  เจ้าหน้าที่ บริษัทในเครือและบริษัทย่อยของ Apple ไม่รับประกัน หรือรับรอง และไม่รับเอา และจะไม่มีความรับผิดหรือความรับผิดชอบใดๆ ต่อท่าน หรือต่อบุคคลอื่นใด สำหรับการให้บริการของบุคคลภายนอก ข้อมูลหรือเว็บไซต์ของบุคคลภายนอกใดๆ หรือสำหรับข้อมูลอื่นใด ผลิตภัณฑ์หรือการบริการของบุคคลภายนอก ข้อมูลและการเชื่อมต่อไปยังเว็บไซต์ของบุคคลภายนอกนั้น จัดให้เพื่อความสะดวกแก่ท่านเท่านั้น 

(จ) ข้อมูลด้านการเงินที่แสดงโดยบริการใดๆ เป็นข้อมูลโดยทั่วไปเท่านั้น และไม่ควรเชื่อถือเป็นคำแนะนำในการลงทุน ก่อนทำธุรกรรมเกี่ยวกับหลักทรัพย์ใดๆ โดยอาศัยข้อมูลที่ได้จากการบริการ ท่านควรปรึกษาผู้มีวิชาชีพทางการเงิน หรือหลักทรัพย์ ผู้ซึ่งมีคุณสมบัติถูกต้องตามกฎหมายในการให้คำปรึกษาด้านการเงินหรือหลักทรัพย์ในประเทศหรือในภูมิภาคของท่าน ข้อมูลเชิงพื้นที่ที่การบริการใดๆ จัดให้ก็เพื่อวัตถุประสงค์ในการค้นหาเส้นทางพื้นฐานเท่านั้น และมิได้ประสงค์จะให้เชื่อถือในสถานการณ์ที่ต้องการข้อมูลเชิงพื้นที่ที่แน่ชัด หรือในสถานการณ์ที่ข้อมูลเชิงพื้นที่ที่ผิดพลาด ไม่ถูกต้อง ล่าช้า หรือไม่ครบถ้วนอาจนำไปสู่การเสียชีวิต ความเสียหายส่วนบุคคล ความเสียหายต่อทรัพย์สินหรือสภาพแวดล้อมได้ ทั้ง Apple และผู้ให้บริการด้านเนื้อหาของ Apple จะไม่รับประกันความสามารถในการจัดให้ ความถูกต้อง ความครบถ้วน ความเชื่อถือได้ หรือความทันเวลาของข้อมูลเกี่ยวกับหุ้น ข้อมูลเชิงพื้นที่ หรือข้อมูลอื่นใดที่แสดงโดยบริการใดๆ

(ฉ) ท่านตกลงว่า บริการมีเนื้อหา สารสนเทศ และข้อมูลอันเป็นทรัพยสิทธิ ซึ่ง Apple และ/หรือผู้ให้ใช้สิทธิ์ของ Apple เป็นเจ้าของ และได้รับการคุ้มครองโดยกฎหมายทรัพย์สินทางปัญญาและกฎหมายอื่นๆ ซึ่งรวมถึงโดยไม่จำกัดเฉพาะลิขสิทธิ์ และท่านตกลงว่าจะไม่ใช้เนื้อหา สารสนเทศ หรือข้อมูลอันเป็นทรัพยสิทธิ นอกเหนือไปจากวัตถุประสงค์เพื่อการใช้บริการที่ได้รับอนุญาตแล้ว หรือการใช้งานในลักษณะที่ไม่ได้เป็นไปตามที่ระบุไว้ในข้อกำหนดของการใช้สิทธิ์ฉบับนี้ หรือที่ละเมิดสิทธิในทรัพย์สินทางปัญญาของผู้อื่นหรือของ Apple การบริการส่วนใดๆ จะทำซ้ำในรูปแบบใดหรือโดยวิธีใดไม่ได้ ท่านตกลงที่จะไม่แก้ไข ให้เช่า ให้ยืม ขาย จำหน่าย หรือสร้างงานที่เป็นอนุพันธุ์โดยอาศัยการบริการในลักษณะใดๆ และท่านจะไม่ใช้ประโยชน์ในทางที่ไม่ได้รับอนุญาตใดๆ ก็ตาม ซึ่งรวมถึงโดยไม่จำกัดเฉพาะการใช้บริการเพื่อส่งไวรัสของคอมพิวเตอร์ เวอร์ม ม้าโทรจัน หรือมัลแวร์ หรือโดยการเจาะเข้าไป หรือเพิ่มภาระให้แก่ความสามารถของเครือข่าย ท่านตกลงยินยอมต่อไปที่จะไม่ใช้บริการในลักษณะใดๆ เพื่อลวนลาม ทำร้าย ติดตาม ข่มขู่ ดูหมิ่น หรือละเมิดหรือฝ่าฝืนโดยประการอื่นซึ่งสิทธิของบุคคลอื่นใด และตกลงว่า Apple ไม่รับผิดชอบในทางใดๆ สำหรับการใช้ใดๆ ดังกล่าวโดยท่าน หรือสำหรับข้อความหรือการส่งข้อความอันเป็นการลวนลาม การข่มขู่ การดูหมิ่น น่ารังเกียจ ละเมิดสิทธิ หรือผิดกฎหมาย ซึ่งท่านอาจได้รับเนื่องจากการใช้บริการใดๆ

(ช) นอกจากนั้น การบริการและข้อมูลของบุคคลภายนอกซึ่งอาจเข้าถึงได้จาก แสดงอยู่บน หรือเชื่อมต่อไปจากอุปกรณ์ iOS  มิได้มีการจัดทำไว้ในทุกภาษาหรือมีอยู่ทุกประเทศ หรือทุกภูมิภาค   Apple ไม่แสดงข้อความจริงว่าบริการและข้อมูลดังกล่าวมีความเหมาะสม หรือมีไว้เพื่อการใช้เฉพาะพื้นที่ใดๆ เท่าที่ท่านเลือกใช้ หรือเข้าถึงบริการหรือและข้อมูลดังกล่าว ท่านทำเช่นนั้นด้วยการริเริ่มของท่านเอง และท่านจะต้องรับผิดชอบในการปฏิบัติตามกฎหมายใดๆ ที่ใช้บังคับ ซึ่งรวมถึงโดยไม่จำกัดเฉพาะกฎหมายท้องถิ่นที่ใช้บังคับ  Apple และผู้ให้ใช้สิทธิ์ของตนสงวนสิทธิ์ที่จะเปลี่ยน ระงับ ย้ายออก หรือทำให้เข้าถึงบริการใดๆ ไม่ได้ ณ เวลาใดๆ ก็ได้ โดยไม่ต้องแจ้งให้ทราบ ไม่ว่าในกรณีใดๆ  Apple จะไม่รับผิดต่อการย้ายออก หรือการทำให้เข้าบริการดังกล่าวใดๆ ไม่ได้  Apple ยังอาจจำกัดการใช้หรือการเข้าถึงบริการบางอย่างอีกด้วย ในกรณีใดๆ โดยไม่ต้องแจ้งให้ทราบหรือโดยไม่มีความผิด

6. การสิ้นสุด  การให้ใช้สิทธิ์นี้มีผลบังคับไปจนกว่าจะได้มีการยกเลิก สิทธิของท่านตามการให้ใช้สิทธิ์นี้จะสิ้นสุดลงโดยอัตโนมัติหรือสิ้นผลแต่โดยประการอื่นโดย Apple ไม่ต้องแจ้งให้ทราบ หากท่านไม่สามารถปฏิบัติตามข้อกำหนดของการให้ใช้สิทธิ์นี้ได้ เมื่อยกเลิกการให้ใช้สิทธิ์แล้ว ท่านจะต้องหยุดใช้ซอฟต์แวร์ iOS ทั้งหมด การให้ใช้สิทธิ์นี้ในข้อ 4 5 6 7 8 9 12 และ 12 13 ให้มีผลใช้บังคับต่อไปภายหลังการให้ใช้สิทธิ์นี้สิ้นสุดลง

7. การปฏิเสธการรับประกัน
7.1     หากท่านเป็นลูกค้าผู้บริโภค (ผู้ใช้ซอฟต์แวร์ iOS นอกจากการค้า ธุรกิจ และอาชีพของท่าน) ท่านอาจมีสิทธิ์ตามกฎหมายในประเทศถิ่นที่อยู่ของท่าน ซึ่งห้ามมิให้นำข้อจำกัดดังต่อไปนี้มาใช้กับท่าน และที่ใดที่ห้าม ก็จะไม่นำข้อจำกัดนี้มาใช้กับท่าน ท่านควรติดต่อหน่วยงานให้คำแนะนำผู้บริโภคภายในประเทศเพื่อดูสิทธิเพิ่มเติม

7.2     ท่านยอมรับและตกลงอย่างชัดแจ้งว่า เท่าที่กฎหมายที่เกี่ยวข้องจะอนุญาต การใช้ซอฟต์แวร์ iOS และการบริการ เป็นความเสี่ยงของท่านแต่เพียงฝ่ายเดียว และความเสี่ยงทั้งหมดเกี่ยวกับคุณภาพที่พึงพอใจ การทำงาน ความถูกต้องและความพยายามอยู่ที่ท่าน 

7.3     เท่าที่ที่กฎมายที่ใช้บังคับจะอนุญาตให้กระทำได้ ซอฟต์แวร์ iOS และการบริการที่ได้ทำขึ้นโดยซอฟต์แวร์ iOS นั้น ถูกจัดทำขึ้น “ตามสภาพ”และ “ตามที่มี” พร้อมกับข้อบกพร่องทั้งหมด และปราศจากการรับประกันทุกประเภท และโดยข้อนี้  Apple และผู้ให้ใช้สิทธิ์ของ Apple  (รวมเรียกว่า “ Apple ” เพื่อวัตถุประสงค์ของข้อ 7 และข้อ 8) ขอปฏิเสธการรับประกันและเงื่อนไขทั้งหมดในส่วนที่เกี่ยวกับซอฟต์แวร์ iOS และบริการ ไม่ว่าโดยชัดแจ้ง โดยปริยาย หรือตามกฎหมาย ซึ่งรวมถึงโดยไม่จำกัดเฉพาะการรับประกันโดยปริยาย และ/หรือสภาพที่เหมาะสมแก่การวางตลาด คุณภาพที่น่าพึงพอใจ ความเหมาะกับวัตถุประสงค์เฉพาะอย่าง ความถูกต้อง การใช้โดยสงบ และการไม่ละเมิดสิทธิของบุคคลภายนอก

7.4     Apple ไม่รับประกันการปราศจากการรบกวนการใช้ซอฟต์แวร์ iOS และการบริการของท่าน และไม่รับประกันว่าฟังก์ชั่นที่มีอยู่ในหรือบริการที่ให้โดยซอฟต์แวร์ iOS จะตอบสนองความต้องการของท่านได้ หรือปฏิบัติการของซอฟต์แวร์ iOS หรือบริการจะไม่ถูกขัดขวาง หรือไม่มีข้อผิดพลาด หรือบริการใดจะยังคงมีการให้บริการอยู่ต่อไป หรือข้อชำรุดบกพร่องของซอฟต์แวร์ iOS หรือบริการจะได้รับการแก้ไข หรือว่าซอฟต์แวร์ iOS จะเข้ากันได้หรือทำงานร่วมกันได้กับซอฟต์แวร์ แอพพลิเคชั่น หรือการบริการของบุคคลภายนอกใดๆ การติดตั้งซอฟต์แวร์นี้อาจกระทบความสามารถในการใช้ของแอพพลิเคชั่นหรือซอฟต์แวร์ของบุคคลภายนอกหรือบริการของบุคคลภายนอก

7.5     ท่านยอมรับต่อไปว่า ซอฟต์แวร์ iOS และการบริการมิได้มุ่งหมายหรือเหมาะสำหรับใช้ในสถานการณ์หรือสภาพแวดล้อมต่างๆ ที่ความล้มเหลว ความล่าช้า ความผิดพลาด หรือความไม่ถูกต้องในเนื้อหา ข้อมูล หรือสารสนเทศที่จัดให้โดยซอฟต์แวร์ iOS หรือบริการ อาจจะนำไปสู่การเสียชีวิต ความเสียหายส่วนบุคคล หรือความเสียหายทางกายภาพหรือสภาพแวดล้อมอย่างร้ายแรง ซึ่งรวมถึงโดยไม่จำกัดเฉพาะการปฏิบัติการของโรงงานนิวเคลียร์ การนำทางการบินของเครื่องบิน หรือระบบสื่อสารต่างๆ  การควบคุมการจราจรทางอากาศ ระบบสนับสนุนชีวิต และระบบอาวุธ 

7.6     สารสนเทศหรือคำแนะนำ ที่ทำด้วยวาจาหรือเป็นลายลักษณ์อักษร ที่ Apple หรือผู้แทนที่ได้รับอนุญาตได้ให้ไว้ ไม่ก่อให้เกิดการรับประกันแต่อย่างใด หากพิสูจน์ได้ว่าซอฟแวร์ iOS หรือบริการชำรุดบกพร่อง ท่านเป็นผู้จ่ายค่าใช้จ่ายที่จำเป็นทั้งหมดในการบริการ การซ่อมแซม หรือการแก้ไข ในบางเขตปกครอง  ไม่อนุญาตให้ยกเว้นการรับประกันโดยปริยาย หรือการจำกัดการบังคับใช้สิทธิตามกฎหมายของผู้บริโภค ดังนั้น การยกเว้นและการจำกัดข้างต้นจะไม่นำมาใช้กับท่าน

8. การจำกัดความรับผิด  เท่าที่กฎหมายที่เกี่ยวข้องมิได้ห้ามไว้ ไม่ว่ากรณีใดๆ Apple จะไม่รับผิดต่อการบาดเจ็บของบุคคล หรือความเสียหายที่เกี่ยวเนื่อง พิเศษ ทางอ้อม หรือที่มิได้เกิดโดยตรงแต่เกิดต่อเนื่องจากผลของการกระทำใดๆ ก็ตาม  ซึ่งรวมถึงแต่ไม่จำกัดเฉพาะค่าเสียหายสำหรับการสูญเสียกำไร ความผิดเพี้ยนหรือการสูญหายของข้อมูล การส่งหรือรับข้อมูลใดๆ ไม่ได้ การหยุดชะงักของธุรกิจ หรือค่าเสียหายหรือความเสียหายทางการค้าอื่นใดที่เกิดจากหรือเกี่ยวกับการใช้หรือไม่สามารถจะใช้ซอฟแวร์ iOS  และบริการ หรือซอฟแวร์และแอพพลิเคชันของบุคคลภายนอกใดๆ ร่วมกับซอฟแวร์ iOS ไม่ว่าจะเกิดจากอะไรก็ตาม โดยไม่คำนึงทฤษฎีการรับผิด (สัญญา ละเมิด หรือโดยประการอื่น) และถึงแม้ Apple จะได้รับการแจ้งถึงความเป็นไปได้ของความเสียหายดังกล่าวก็ตาม เขตปกครองบางเขตไม่อนุญาตให้จำกัดความรับผิดสำหรับการเจ็บของบุคคล หรือความเสียหายที่เกี่ยวเนื่อง หรือที่มิได้เกิดโดยตรงแต่เกิดต่อเนื่องจากผลของการกระทำ ดังนั้น การจำกัดนี้อาจไม่นำมาใช้กับท่าน ไม่ว่ากรณีใดๆ ความรับผิดทั้งหมดของ Apple ต่อท่านสำหรับค่าเสียหายทั้งหมด(นอกเหนือจากที่กฎหมายอาจกำหนดไว้ ในกรณีเกี่ยวกับการบาดเจ็บของบุคคล) เกินจำนวนสองร้อยห้าสิบ (250) เหรียญสหรัฐ ข้อจำกัดข้างต้นยังจะนำมาใช้ถึงแม้การแก้ไขเยียวยาที่ระบุไว้ข้างต้นจะไม่เป็นไปตามวัตถุประสงค์ที่สำคัญ

9. หนังสือรับรองดิจิตอล  ซอฟต์แวร์ iOS มีฟังก์ชันทำงานที่ทำให้รับหนังสือรับรองที่เป็นรูปดิจิตอลได้ ไม่ว่าจะออกให้โดย Apple หรือโดยบุคคลภายนอก ท่านเป็นผู้รับผิดชอบแต่เพียงผู้เดียวในการตัดสินว่าจะใช้หนังสือรับรองหรือไม่ ไม่ว่าจะออกโดย Apple หรือบุคคลภายนอก การใช้หนังสือรับรองดิจิตอลเป็นความเสี่ยงของท่านแต่เพียงฝ่ายเดียว  เท่าที่กฎหมายที่เกี่ยวข้องอนุญาตให้ทำได้ Apple ไม่รับประกันหรือรับรอง ไม่ว่าโดยชัดแจ้งหรือโดยปริยาย เกี่ยวกับความเหมาะสมที่จะวางตลาดได้ หรือความเหมาะสำหรับวัตถุประสงค์เฉพาะใดๆ ความถูกต้อง ความปลอดภัย หรือการไม่ละเมิดสิทธิ์ของบุคคลภายนอกในส่วนที่เกี่ยวกับหนังสือรับรองดิจิตอล 

10. การควบคุมการส่งออก  ท่านจะใช้หรือส่งออกโดยประการอื่นหรือส่งออกไปอีกซึ่งซอฟต์แวร์ iOS ไม่ได้ เว้นแต่จะได้รับอนุญาตโดยกฎหมายสหรัฐ และกฎหมายของเขตปกครองที่ท่านได้ซอฟแวร์ iOS มา ทั้งนี้โดยเจาะจงแต่ไม่จำกัดเฉพาะซอฟต์แวร์ iOS จะส่งออกหรือส่งออกกลับไปยัง (ก) ประเทศใดๆ ที่สหรัฐอเมริกาสั่งห้ามส่งไป หรือ (ข) บุคคลใดๆ ที่อยู่ในรายชื่อผู้มีสัญชาติซึ่งถูกระบุไว้เป็นพิเศษของกระทรวงการคลังของสหรัฐ หรือรายชื่อของบุคคลหรือองค์กรที่ถูกปฏิเสธโดยกระทรวงพาณิชย์ของสหรัฐ โดยการใช้ซอฟต์แวร์ iOS  ท่านแสดงข้อความจริงและรับรองว่า ท่านไม่ประจำอยู่ในประเทศดังกล่าวใดๆ หรือมีชื่อปรากฏในรายชื่อดังกล่าวใดๆ ท่านยังตกลงด้วยว่า ท่านจะไม่ใช้ซอฟต์แวร์ iOS เพื่อวัตถุประสงค์ใดๆ ที่กฎหมายสหรัฐห้ามไว้  ซึ่งรวมถึงโดยไม่จำกัดเฉพาะการพัฒนา การออกแบบ การทำ หรือการผลิตขีปนาวุธ อาวุธนิวเคลียร์ อาวุธเคมี หรืออาวุธชีวภาพ

11. ผู้ใช้สุดท้ายที่เป็นรัฐบาล  ซอฟต์แวร์ iOS และเอกสารที่เกี่ยวข้อง เป็น “สิ่งของรายการทางการค้า” ตามคำที่กำหนดไว้ใน 48 C.F.R. 2.101 อันประกอบด้วย “ซอฟต์แวร์คอมพิวเตอร์ทางการค้า” และ “เอกสารซอฟต์แวร์คอมพิวเตอร์ทางการค้า” ตามที่ใช้ใน 48 C.F.R. §12.212 หรือ 48 C.F.R. §227.7202 ตามแต่กรณี โดยสอดคล้องกับ 48 C.F.R. §12.212 หรือ 48 C.F.R. §227.7202-1 ถึง §227.7202-4 ซอฟต์แวร์คอมพิวเตอร์ทางการค้า และเอกสารซอฟต์แวร์คอมพิวเตอร์ทางการค้านั้น ได้ให้ใช้สิทธิ์ใช้แก่ผู้ใช้ที่เป็นรัฐบาลสหรัฐ (ก) เฉพาะที่เป็นสิ่งของทางการค้า และ (ข) พร้อมกับเฉพาะสิทธิ์ที่ให้แก่ผู้ใช้สุดท้ายรายอื่นตามข้อกำหนดและเงื่อนไขในสัญญานี้ สิทธิ์ที่ไม่ได้เผยแพร่ถูกสงวนไว้ตามกฎหมายลิขสิทธิ์สหรัฐ

12. กฎหมายที่ใช้บังคับ และการแยกจากกันได้  การให้ใช้สิทธิ์นี้ให้ใช้บังคับและตีความตามกฎหมายของรัฐแคลิฟอร์เนีย โดยไม่คำนึงถึงหลักการว่าด้วยการขัดกันแห่งกฎหมาย การให้ใช้สิทธิ์นี้มิให้ใช้บังคับตามอนุสัญญาของสหประชาชาติว่าด้วยการขายสินค้าระหว่างประเทศ ซึ่งได้ถูกยกเว้นไว้โดยชัดแจ้ง หากท่านเป็นผู้บริโภคซึ่งอยู่ในสหราชอาณาจักร การให้ใช้สิทธิ์นี้จะอยู่ภายใต้บังคับกฎหมายของเขตอำนาจในถิ่นที่อยู่ของท่าน หากศาลที่มีอำนาจใดพบข้อความหรือส่วนใดๆ ของการให้ใช้สิทธิ์ว่าไม่สามารถใช้บังคับได้ ส่วนที่เหลือของการให้ใช้สิทธิ์นี้ยังคงใช้มีผลบังคับโดยสมบูรณ์ต่อไป

13. สัญญาอันบริบูรณ์ ภาษาที่ใช้บังคับ  การให้ใช้สิทธิ์นี้ เป็นสัญญาอันบริบูรณ์ระหว่างท่านกับ Apple ในส่วนที่เกี่ยวกับการใช้ซอฟต์แวร์ iOS และให้แทนที่ความเข้าใจที่มีอยู่ก่อนหรือที่มีขึ้นพร้อมกันทั้งหมดเกี่ยวกับเรื่องดังกล่าว การแก้ไขหรือเปลี่ยนแปลงสัญญานี้จะไม่มีผลผูกพัน เว้นแต่จะได้ทำเป็นลายลักษณ์อักษรและลงลายมือชื่อโดย Apple  คำแปลของการให้ใช้สิทธิ์จัดทำขึ้นตามความต้องการของท้องถิ่น และหากมีข้อพิพาทระหว่างฉบับภาษาอังกฤษกับฉบับที่มิใช่ภาษาอังกฤษ ให้ใช้ฉบับภาษาอังกฤษของการให้ใช้สิทธิ์นี้บังคับเท่าที่กฎหมายท้องถิ่นในประเทศของท่านมิได้ห้ามไว้

14. การยอมรับบุคคลภายนอก  ส่วนต่างๆ ของซอฟต์แวร์ iOS อาจใช้ หรือมีซอฟต์แวร์ของบุคคลภายนอกและงานอันมีลิขสิทธิ์อื่นๆ อยู่ด้วย การยอมรับ ข้อกำหนดในการให้ใช้สิทธิ์ และการปฏิเสธความรับผิดสำหรับข้อมูลดังกล่าว มีอยู่ในเอกสารอิเล็กทรอนิกส์สำหรับซอฟต์แวร์ iOS และการใช้ข้อมูลดังกล่าวของท่านให้เป็นไปตามข้อกำหนดของส่วนต่างๆ ที่เกี่ยวข้อง  การใช้บริการ Google Safe Browsing Service อยู่ภายใต้บังคับข้อกำหนดบริการของ Google (http://www.google.com/terms_of_service.html) และนโยบายรักษาข้อมูลส่วนบุคคล (http://www.google.com/privacypolicy.html)

15. การใช้ MPEG-4; การแจ้ง H.264 AVC 
(ก) ซอฟต์แวร์ iOS มีฟังก์ชั่นการทำงานเข้ารหัสและ/หรือถอดรหัส MPEG-4 โดยได้รับสิทธิ์ภายใต้การให้ใช้สิทธิ์ชุดสิทธิบัตรภาพ MPEG-4 (MPEG-4 Visual Patent Portfolio License) สำหรับการใช้ส่วนบุคคลและมิใช่เพื่อการค้าของผู้ใช้ เพื่อ (1) เข้ารหัสวีดิทัศน์ตามมาตรฐานภาพ MPEG-4 (วีดิทัศน์ MPEG-4) และ/หรือ (2) ถอดรหัสวีดิทัศน์ MPEG-4 ซึ่งเข้ารหัสโดยผู้ใช้ที่ทำกิจกรรมส่วนบุคคล และที่มิใช่เพื่อการค้า และ/หรือที่ได้จากผู้ให้บริการวีดิทัศน์ที่ให้ใช้สิทธิ์โดย MPEG LA ในการให้บริการวีดิทัศน์ MPEG-4 จะไม่มีการให้ใช้สิทธิ์หรือให้สิทธิ์โดยปริยายสำหรับการใช้อื่นใด ข้อมูลเพิ่มเติม รวมทั้งที่เกี่ยวกับการใช้เพื่อส่งเสริมการขาย การใช้ภายใน และการใช้เพื่อการค้า และการให้ใช้สิทธิ์อาจหาได้จาก MPEG LA, LLC โปรดดูที่ http://www.mpegla.com

(ข) ซอฟต์แวร์ iOS มีฟังก์ชั่นทำการเข้ารหัส และ/หรือถอดรหัสเอวีซี การใช้ H.264 AVC ในทางการค้า จะต้องได้รับสิทธิ์เพิ่มเติม และใช้ข้อกำหนดต่อไปนี้บังคับ: ฟังก์ชั่นทำงานของเอวีซีในซอฟต์แวร์ iOS ได้รับสิทธิ์ในที่นี้เพื่อใช้ส่วนบุคคลและมิใช่เพื่อการค้าของผู้ใช้ เพื่อ (1) เข้ารหัสวีดิทัศน์ตามมาตรฐานเอวีซี (“วีดิทัศน์เอวีซี”) และ/หรือ (2) การถอดรหัสวีดิทัศน์เอวีซี ที่ถูกเข้ารหัสโดยผู้ใช้ที่เกี่ยวข้องกับกิจกรรมส่วนบุคคลและมิใช่เพื่อการค้า และ/หรือวีดิทัศน์เอวีซีที่ได้รับจากผู้ให้บริการวีดิทัศน์ ที่ได้รับสิทธิ์ในการให้บริการวีดิทัศน์ สารสนเทศเกี่ยวกับการใช้และการให้ใช้สิทธิ์อื่นๆ อาจหาได้จาก MPEG LA L.L.C. โปรดดูที่ HTTP://WWW.MPEGLA.COM 

16. ข้อจำกัดบริการการค้นหาของ Yahoo  การบริการการค้นหาของ Yahoo ผ่านซาฟารีได้รับสิทธิ์ให้ใช้ในประเทศและภูมิภาคดังต่อไปนี้: อาร์เจนตินา อารูบา ออสเตรเลีย ออสเตรีย บาร์เบโดส เบลเยียม เบอร์มิวดา บราซิล บัลแกเรีย แคนาดา หมู่เกาะเคย์แมน ชิลี จีน โคลัมเบีย ไซปรัส สาธารณรัฐเช็ก เดนมาร์ก สาธารณรัฐโดมินิกัน  เอกวาดอร์ เอลซัลวาดอร์ ฟินแลนด์ ฝรั่งเศส เยอรมัน กรีซ เกรเนดา กัวเตมาลา ฮ่องกง ฮังการี ไอซ์แลนด์ อินเดีย อินโดนีเซีย ไอร์แลนด์ อิตาลี จาเมกา ญี่ปุ่น ลัตเวีย ลิทัวเนีย ลักเซมเบิร์ก มาเลเซีย มอลตา เม็กซิโก เนเธอร์แลนด์ นิวซีแลนด์ นิการากัว นอร์เวย์ ปานามา เปรู ฟิลิปปินส์ โปแลนด์ โปรตุเกส เปอร์โตริโก โรมาเนีย สิงคโปร์ สโลวัก สโลวีเนีย เกาหลีใต้ สเปน เซนต์ลูเซีย เซนต์วินเซนต์ สวีเดน สวิตเซอร์แลนด์ ไต้หวัน ไทย บาฮามาส ตรินิแดดและโตเบโก ตุรกี สหราชอาณาจักร อุรุกวัย สหรัฐ และเวเนซุเอลา 

17. คำบอกกล่าวเกี่ยวกับไมโครซอฟท์ เอกซ์เชนจ์ (Microsoft Exchange)  การตั้งค่าสำหรับ Microsoft Exchange Mail ในซอฟต์แวร์ iOS เป็นการให้อนุญาตเฉพาะเพื่อการอัพเดทข้อมูลแบบโอเวอร์ดิแอร์ (over-the-air synchronization) ของข้อมูลต่างๆ เช่น อีเมล (Email) ข้อมูลติดต่อ (Contact) ปฏิทิน (Calendar)  และข้อมูลจัดระบบงาน (Task) ระหว่าง iOS ของท่านกับเซิร์ฟเวอร์ของ Microsoft Exchange หรือซอฟต์แวร์เซิร์ฟเวอร์อื่นที่ Microsoft อนุญาตให้ใช้เพื่อปฏิบัติตามขั้นตอนวิธีการ (protocol) ของ Microsoft Exchange ActiveSync เท่านั้น

EA0840
แก้ไข 9 ธันวาคม 2011
--------------------------------------------------------------------
การแจ้งให้ทราบจาก Apple 
หาก Apple ต้องการติดต่อท่านเกี่ยวกับผลิตภัณฑ์หรือบัญชีผู้ใช้ ท่านยินยอมที่จะรับหนังสือแจ้งโดยทางอีเมล ท่านตกลงว่าหนังสือแจ้งดังกล่าวใดๆ ที่ส่งให้ท่านทางอิเล็กทรอนิกส์ ถือว่าได้ปฏิบัติตามข้อกำหนดว่าด้วยการสื่อสารซึ่งถูกต้องตามกฎหมายใดๆ แล้ว
---------------------------------------------------------------------
ข้อกำหนดและเงื่อนไขเกี่ยวกับแผนที่ของ Google

Thank you for trying out the Google Maps for mobile software application! This page contains the terms and conditions (the "Terms and Conditions") for Google Maps for mobile and the enterprise version of Google Maps for mobile. In order to use this software, including any third party software made available to you in conjunction with this software and/or the related service, (collectively referred to below as "Google Maps for mobile") you agree to be bound by these Terms and Conditions, either on behalf of yourself or on behalf of your employer or other entity. If you are agreeing to be bound by these Terms and Conditions on behalf of your employer or other entity, you represent and warrant that you have full legal authority to bind your employer or such entity to these Terms and Conditions. If you don’t have the legal authority to bind, please press "No" when asked whether you agree to these Terms and Conditions, and do not proceed with use of this product.

Additional Terms
Google Maps for mobile is designed to be used in conjunction with Google's Maps services and other Google services. Accordingly, you agree and acknowledge that your use of Google Maps for mobile is also subject to (a) the specific terms of service for Google Maps (which can be viewed at http://local.google.com/help/terms_local.html) including the content notices applicable thereto (which can be viewed at http://local.google.com/help/legalnotices_local.html), (b) the general Google terms of service (which can be viewed at http://www.google.com/terms_of_service.html) and (c) Google’s overall privacy policy (which can be viewed at http://www.google.com/privacypolicy.html), as well as specific privacy policies, such as the Google Maps for mobile privacy policy included with this application, such provisions being hereby incorporated into these Terms and Conditions by reference. To the extent that there is any inconsistency or conflict between such additional terms and these Terms and Conditions, the provisions of these Terms and Conditions take precedence.

Network Charges
Google does not charge for downloading or using Google Maps for mobile, but depending on your plan and your carrier or provider, your carrier or other provider may charge you for downloading Google Maps for mobile or for use of your mobile phone when you access information or other Google services through Google Maps for mobile.

Non-Commercial Use Only
Google Maps for mobile is made available to you for your non-commercial use only. This means that you may use it for your personal use only: you may use it at work or at home, to search for anything you want, subject to the terms set out in these Terms and Conditions. You need to obtain Google's permission first, which you can do by contacting mobile-support@google.com, if you want to sell Google Maps for mobile or any information, services, or software associated with or derived from it, or if you want to modify, copy, license, or create derivative works from Google Maps for mobile.

Unless you have our prior written consent, you agree not to modify, adapt, translate, prepare derivative works from, decompile, reverse engineer, disassemble or otherwise attempt to derive source code from Google Maps for mobile.

Furthermore, you may not use Google Maps for mobile in any manner that could damage, disable, overburden, or impair Google's services (e.g., you may not use the Google Maps for mobile in an automated manner), nor may you use Google Maps for mobile in any manner that could interfere with any other party's use and enjoyment of Google's services.

If you have comments on Google Maps for mobile or ideas on how to improve it, please email mobile-support@google.com. Please note that by doing so, you also grant Google and third parties permission to use and incorporate your ideas or comments into Google Maps for mobile (or third party software) without further notice or compensation.

Intellectual Property
As between you and Google, you agree and acknowledge that Google owns all rights, title and interest in and to Google Maps for mobile, including without limitation all associated Intellectual Property Rights. "Intellectual Property Rights" means any and all rights existing from time to time under patent law, copyright law, trade secret law, trademark law, unfair competition law, and any and all other proprietary rights, and any and all applications, renewals, extensions and restorations thereof, now or hereafter in force and effect worldwide. You agree to not remove, obscure, or alter Google's or any third party's copyright notice, trademarks, or other proprietary rights notices affixed to or contained within or accessed in conjunction with or through the Google Maps for mobile.

Disclaimer of Warranties
Google and any third party who makes its software available in conjunction with or through Google Maps for mobile disclaim any responsibility for any harm resulting from your use of Google Maps for mobile and/or any third party software accessed in conjunction with or through Google Maps for mobile.

GOOGLE MAPS FOR MOBILE IS PROVIDED "AS IS," WITH NO WARRANTIES WHATSOEVER. GOOGLE AND SUCH THIRD PARTIES EXPRESSLY DISCLAIM TO THE FULLEST EXTENT PERMITTED BY LAW ALL EXPRESS, IMPLIED, AND STATUTORY WARRANTIES, INCLUDING, WITHOUT LIMITATION, THE WARRANTIES OF MERCHANTABILITY, FITNESS FOR A PARTICULAR PURPOSE, AND NON-INFRINGEMENT OF PROPRIETARY RIGHTS. GOOGLE AND ANY SUCH THIRD PARTIES DISCLAIM ANY WARRANTIES REGARDING THE SECURITY, RELIABILITY, TIMELINESS, AND PERFORMANCE OF GOOGLE MAPS FOR MOBILE AND SUCH THIRD PARTY SOFTWARE.

YOU UNDERSTAND AND AGREE THAT YOU DOWNLOAD AND/OR USE GOOGLE MAPS FOR MOBILE AT YOUR OWN DISCRETION AND RISK AND THAT YOU WILL BE SOLELY RESPONSIBLE FOR ANY DAMAGES TO YOUR COMPUTER OR MOBILE DEVICE SYSTEM OR LOSS OF DATA THAT RESULTS FROM THE DOWNLOAD OR USE OF GOOGLE MAPS FOR MOBILE. SOME STATES OR OTHER JURISDICTIONS DO NOT ALLOW THE EXCLUSION OF IMPLIED WARRANTIES, SO THE ABOVE EXCLUSIONS MAY NOT APPLY TO YOU. YOU MAY ALSO HAVE OTHER RIGHTS THAT VARY FROM STATE TO STATE AND JURISDICTION TO JURISDICTION.

Limitation of Liability
UNDER NO CIRCUMSTANCES SHALL GOOGLE OR ANY THIRD PARTY WHO MAKE THEIR SOFTWARE AVAILABLE IN CONJUNCTION WITH OR THROUGH THE GOOGLE MAPS FOR MOBILE BE LIABLE TO ANY USER ON ACCOUNT OF THAT USER'S USE OR MISUSE OF GOOGLE MAPS FOR MOBILE. SUCH LIMITATION OF LIABILITY SHALL APPLY TO PREVENT RECOVERY OF DIRECT, INDIRECT, INCIDENTAL, CONSEQUENTIAL, SPECIAL, EXEMPLARY, AND PUNITIVE DAMAGES WHETHER SUCH CLAIM IS BASED ON WARRANTY, CONTRACT, TORT (INCLUDING NEGLIGENCE), OR OTHERWISE, (EVEN IF GOOGLE AND/OR A THIRD PARTY SOFTWARE PROVIDER HAVE BEEN ADVISED OF THE POSSIBILITY OF SUCH DAMAGES). SUCH LIMITATION OF LIABILITY SHALL APPLY WHETHER THE DAMAGES ARISE FROM USE OR MISUSE OF AND RELIANCE ON GOOGLE MAPS FOR MOBILE OR ON PRODUCTS OR SERVICES MADE AVAILABLE IN CONJUNCTION WITH OR THROUGH GOOGLE MAPS FOR MOBILE, FROM INABILITY TO USE GOOGLE MAPS FOR MOBILE OR PRODUCTS OR SERVICES MADE AVAILABLE IN CONJUNCTION WITH OR THROUGH THE GOOGLE MAPS FOR MOBILE, OR FROM THE INTERRUPTION, SUSPENSION, OR TERMINATION OF GOOGLE MAPS FOR MOBILE OR PRODUCTS OR SERVICES MADE AVAILABLE IN CONJUNCTION WITH OR THROUGH GOOGLE MAPS FOR MOBILE (INCLUDING SUCH DAMAGES INCURRED BY THIRD PARTIES). SUCH LIMITATION SHALL APPLY NOTWITHSTANDING A FAILURE OF ESSENTIAL PURPOSE OF ANY LIMITED REMEDY AND TO THE FULLEST EXTENT PERMITTED BY LAW.

SOME STATES OR OTHER JURISDICTIONS DO NOT ALLOW THE EXCLUSION OR LIMITATION OF LIABILITY FOR INCIDENTAL OR CONSEQUENTIAL DAMAGES, SO THE ABOVE LIMITATIONS AND EXCLUSIONS MAY NOT APPLY TO YOU.

Miscellaneous Provisions
These Terms and Conditions will be governed by and construed in accordance with the laws of the State of California, without giving effect to the conflict of laws provisions of California or your actual state or country of residence. If for any reason a court of competent jurisdiction finds any provision or portion of these Terms and Conditions to be unenforceable, the remainder of these Terms and Conditions will continue in full force and effect.

These Terms and Conditions constitute the entire agreement between you and Google with respect to the subject matter hereof and supersede and replace all prior or contemporaneous understandings or agreements, written or oral, regarding such subject matter. Any waiver of any provision of these Terms and Conditions will be effective only if in writing and signed by Google.

September 2007
-----------------------------------------------------------------
ข้อกำหนดและเงื่อนไขของ YouTube
http://www.youtube.com/t/terms